Kniebesering teister Nadal voor Davisbeker – praag.co.za
Kniebesering teister Nadal voor Davisbeker
Die wêreld se nommer een, Spanje se Rafael Nadal, sal waarskynlik nie fiks wees vir die Davisbeker eindwedstryd teen Argentinië later die maand nie.
Sy afrigter, Toni Nadal, wat ook sy oom is, sê die kanse is skraal dat hy sal deelneem omdat hy steeds met 'n kniebesering sukkel.
Nadal moes noodgedwonge die seisoenseinde se Shanghai Meestersbeker weens die seningontsteking in sy regterknie misloop.
Hy sal Maandag nuwe toetse in Barcelona ondergaan. Die Spanjaard sê op sy webwerf 'n besluit oor sy deelname aan die Davisbeker eindstryd op 21 tot 23 November in Mar del Plata in Argentinië, sal Maandag of Dinsdag geneem word.
Sy afwesigheid versterk Argentinië se kanse om die beker vir die eerste keer te wen. Nadal het die seisoen 'n vierde Franse Ope titel gebuit en 'n eerste Wimbledonkroon verower toe hy Roger Federer onttroon het.
Skrywer Dan RoodtGepubliseer op 10 November 2008 Kategorieë TennisSleutelwoord Kniebesering teister Nadal voor Davisbeker, Sport, Tennis